
Laste arvu suurendamine 

koolieelse lasteasutuse TULUKE sõime- ja lasteaiarühmades

Korraldus võetakse vastu Kohaliku omavalitsuse korralduse seaduse § 30 lõike 1 punkti 3 alusel ja  Koolieelse lasteasutuse seaduse § 7 lõike 1¹ alusel

1. Asjaolud ja menetluse käik.

Narva munitsipaalne koolieelne lasteasutus TULUKE on tavaline lasteaed kokku 10 rühmaga - 4 sõimerühma ja 6 lasteaiarühma. Sõimerühmades käivad ühe– kuni kolmeaastased lapsed, lasteaiarühmades käivad kolme- kuni seitsmeaastased lapsed. Lapsed elavad lasteaia piirkonnas. Koolieelse lasteasutuse TULUKE rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Linnavalitsuse Kultuuriosakonda 20.07.2007 saabus koolieelse lasteasutuse Tareke juhataja taotlus nr 3.1-18/637  palvega lubada laste arvu suurendamist kuni 16 last sõimerühmas ja kuni 24 last lasteaiarühmas. Laste arvu suurendamine on heakskiidetud 10.15.2007.a hoolekogu nõukogul (10.05.2007 hoolekogu nõukogu protokoll nr 5). 

2. Õiguslikud alused.

Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
Vastavalt Koolieelse lasteasutuse seaduse § 7 lõikele 1¹ lasteasutuse hoolekogu ettepanekul on valla- või linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra ja lasteaiarühmas kuni nelja lapse võrra.

3. Otsus.

    Suurendada laste arvu Narva munitsipaalse koolieelse lasteasutuse Tuluke (registrikood 75008686) rühmades alljärgnevalt:

· sõimerühmades (1.-3.a lapsed)  kuni 16 last;

· lasteaiarühmades (5.-6.a lapsed) kuni 24 last.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2   Korraldus jõustub seadusega  sätestatud korras.

